Pavolgio vokiečių autonominė sritis

Pavolgio vokiečių autonominė sritis – buvęs Rusijos TFSR autonominis administracinis teritorinis vienetas, egzistavęs 1918–1923 m.

Istorija 
1918 m. spalio 19 d. RTFSR Liaudies Komisarų Tarybos nutarimu iš Saratovo ir Samaros gubernijų dalių buvo sukurta pirmoji autonominė sritis Rusijoje – Pavolgio Vokiečių autonominė sritis. Ji dar buvo vadinama Pavolgio vokiečių darbo komuna ().
Administracinis centras:
 Saratovas – nuo 1918 m. spalio 19 d. iki 1919 m. gegužės,
 Baronskas (kuris vėliau buvo pervadintas į Jekaterinštadtą ir į Marksštadtą) – nuo 1919 m. gegužės iki 1922 m. birželio 24 d.
 Pokrovskas (1931 m. pervadintas į Engelsą) – nuo 1922 m. birželio 24 d. Šis miestas birželio 22 d. buvo prijungtas prie Pavolgio Vokiečių AS.

1923 m. gruodžio 19 d. Pavolgio vokiečių autonominė sritis buvo pertvarkyta į Pavolgio Vokiečių ATSR.

RTFSR autonomijos
Vidurinio Pavolgio istorija